Carolus Dei gratia Francorum Rex, Vniuersis præsentes litteras inspecturis, Salutem. Notum facimus quòd cùm à quadam sententia per Auditores  Commissarios carissimi germani nostri Ducis Burgundiæ pro Fratre Aimone Rabutini Monacho Camerario,  Procuratore Abbatis  Conuentus Monasterij sancti Ioannis Reomaensis, Ordinis sancti Benedicti,  ad causam dicti sui officij,  contra Maiorem, Scabinos,  communitatem de Sinemuro in Ausseto, ac Procuratorem dicti Germani nostri appellantes lata; ratione octoginta librarum fortis monetæ, grosso Turonense pro duodecim denariis computato, eidem Camerario ad causam dictisui officij Dominica post Resurrectionem Domini in Ecclesia beatæ Mariæ Sinemuri ante horam sextam, per dictos appellantes soluendarum, nomine carissimi nostri Roberti quondam Ducis Burgundiæ,  suorum successorum villam de Sinemuro tenentium, quovsque dictæ octoginta libræ per dictos successores ad voluntatem dictorum Religiosorum alibi fuissent assidatæ. Et pro quibus dicti Religiosi partem suam villæ de Balone supra Vrsiam cum omnibus suis iuribus,  emolumentis tradiderant  cesserant, iure Patronatus,  collatione Ecclesię dictę villę de Balone dumtaxat exceptis. Per quam dicti Auditores dictos de Sinemuro ad soluendum annuatim dicto Camerario nomine  termino quibus supra dictas octoginta libras ad valorem monetæ tempore obligationis contractæ per Ducatum Burgundiæ tunc communiter currentis,  in medietate expensarum per dictum Camerarium factarum condemnauerant, fuisset pro parte dictorum Maioris, Scabinorum, ac Communitatis de Sinemuro ad nostram Curiam Parlamenti appellatum. Partibus igitur in nostra Curia comparentibus in causa appellationis prædictæ, processúque vtrùm benè vel malè fuisset appellatum ad iudicandum recepto. Eo viso  diligenter examinato per iudicium dictæ Curiæ nostræ dictum fuit, dictos Auditores malè iudicasse,  dictos appellantes benè appellasse. Et emendabit dictus germanus noster, dictos appellantes ab impetitione fortis monetæ per dictum Camerarium petitæ absoluendo. Et per idem iudicium dicta Curia nostra dictos de Sinemuro ad reddendum  soluendum annuatim dicto Camerario ad causam sui officii antedicti tempore,  loco superiùs declaratis, dictas octoginta libras de moneta nostra per Ducatum Burgundiæ communiter in mense Martii currente condemnauit,  condemnat, dictum Camerarium in expensis causæ principalis condemnando, earum taxatione dictæ Curiæ nostræ reseruata. In cuius rei testimonium præsentibus litteris nostrum iussimus apponi sigillum. Datum Parisiis in Parlamento nostro die XIV. Maii, anno Domini millesimo trecentesimo septuagesimo tertio,  Regni nostri decimo.